CELEX: 32010D0818
Language: el
Date: 2010-08-17 00:00:00
Title: Απόφαση της Επιτροπής, της 17ης Αυγούστου 2010 , για την τροποποίηση της απόφασης 2007/623/ΕΚ, για σύσταση ομάδας υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο

18.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/6
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Αυγούστου 2010
   για την τροποποίηση της απόφασης 2007/623/ΕΚ, για σύσταση ομάδας υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο
   2010/C 223/03
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα εξής:
   
               (1)
            
            
               Με την απόφαση 2007/623/ΕΚ (1), η Επιτροπή συγκρότησε ομάδα υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο, στο εξής «η ομάδα», για καθορισμένη περίοδο τριών ετών.
            
         
               (2)
            
            
               Η μείωση του διοικητικού φόρτου και η απλούστευση της νομοθεσίας παραμένουν προτεραιότητες για την Επιτροπή· το πρόγραμμα δράσης για τη μείωση του διοικητικού φόρτου στην Ευρωπαϊκή Ένωση αναμένεται να έχει ολοκληρωθεί έως το 2012.
            
         
               (3)
            
            
               Η εντολή της ομάδας και των μελών της θα πρέπει, συνεπώς, να παραταθεί αναλόγως.
            
         
               (4)
            
            
               Η ομάδα θα πρέπει να συνεχίσει να συνεργάζεται στενά τόσο με τα εξωτερικά ενδιαφερόμενα μέρη όσο και με τις υπηρεσίες της Επιτροπής, και να προβαίνει σε τακτικές και δομημένες ανταλλαγές απόψεων και πείρας επί θεμάτων διοικητικού φόρτου με τον αναπληρωτή Γενικό Γραμματέα και τον Πρόεδρο της Επιτροπής Ανάλυσης Επιπτώσεων,
            
         ΑΠΟΦΑΣΙΖΕΙ:
   Άρθρο 1
   Η απόφαση Ε(2007) 4063 τροποποιείται ως εξής:
   
               1)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Καθήκον της ομάδας είναι να παρέχει συμβουλές στην Επιτροπή όσον αφορά το πρόγραμμα δράσης για τη μείωση του διοικητικού φόρτου στην Ευρωπαϊκή Ένωση, στόχος του οποίου είναι να μειωθεί ο διοικητικός φόρτος για τις επιχειρήσεις που απορρέει από τη νομοθεσία της ΕΕ κατά 25 % έως το 2012.
               Ειδικότερα, η ομάδα:
               
                           —
                        
                        
                           παρέχει συμβουλές σχετικά με τα μέτρα μείωσης του διοικητικού φόρτου που προτείνονται από τους συμβούλους, μέσω διαδικτυακής διαβούλευσης και τοπικών εργαστηρίων στα κράτη μέλη·
                        
                     
                           —
                        
                        
                           συμβουλεύει την Επιτροπή, κατόπιν αίτησής της, για μεθοδολογικά ζητήματα που ενδέχεται να ανακύψουν στο πλαίσιο του προγράμματος δράσης·
                        
                     
                           —
                        
                        
                           προτείνει, κατά περίπτωση, τις υφιστάμενες νομοθετικές πράξεις που θα μπορούσαν να συμπεριληφθούν στο πρόγραμμα μείωσης·
                        
                     
                           —
                        
                        
                           συμβουλεύει την Επιτροπή σχετικά με το κυλιόμενο πρόγραμμα απλούστευσης, ιδίως όσον αφορά τις πράξεις που θα μπορούσαν να συμβάλουν σημαντικά στη μείωση του διοικητικού φόρτου·
                        
                     
                           —
                        
                        
                           επικουρεί την Επιτροπή στην επίσπευση της έγκρισης προτάσεων για τη μείωση του διοικητικού φόρτου από το Συμβούλιο και το Κοινοβούλιο·
                        
                     
                           —
                        
                        
                           εκπονεί, έως τον Νοέμβριο του 2011, έκθεση για τις βέλτιστες πρακτικές στα κράτη μέλη όσον αφορά την εφαρμογή της νομοθεσίας της ΕΕ με τον λιγότερο επαχθή τρόπο.
                        
                     Η εντολή της ομάδας λήγει στις 31 Δεκεμβρίου 2012».
            
         
               2)
            
            
               Το άρθρο 3 παράγραφος 1 αντικαθίσταται από το ακόλουθο κείμενο:
               «Άρθρο 3
               1.   Η Επιτροπή μπορεί να συμβουλεύεται την ομάδα για κάθε θέμα που αφορά την εφαρμογή του προγράμματος δράσης για τη μείωση του διοικητικού φόρτου στην Ευρωπαϊκή Ένωση, καθώς και σχετικά με το κυλιόμενο πρόγραμμα απλούστευσης, σύμφωνα με όσα προβλέπονται στο πρόγραμμα εργασίας της Επιτροπής».
            
         
               3)
            
            
               Το άρθρο 4 τροποποιείται ως εξής:
               Άρθρο 4
               
                           α)
                        
                        
                           Στην παράγραφο 4, το πρώτο εδάφιο αντικαθίσταται από το ακόλουθο κείμενο:
                           «Τα μέλη της ομάδας διορίζονται έως τις 31 Δεκεμβρίου 2012».
                        
                     
                           β)
                        
                        
                           Στην παράγραφο 7, το πρώτο εδάφιο αντικαθίσταται από το ακόλουθο κείμενο:
                           «Τα ονόματα των μελών δημοσιεύονται στον δικτυακό τόπο της Γενικής Γραμματείας της Ευρωπαϊκής Επιτροπής».
                        
                     
         
               4)
            
            
               Στο άρθρο 5 παράγραφος 4, το δεύτερο εδάφιο αντικαθίσταται από το ακόλουθο κείμενο:
               «Η Γενική Γραμματεία της Ευρωπαϊκής Επιτροπής εξασφαλίζει τη γραμματειακή υποστήριξη της ομάδας».
            
         
               5)
            
            
               Το άρθρο 7 αντικαθίσταται από το ακόλουθο κείμενο:
               «Άρθρο 7
               Εφαρμογή
               Η απόφαση ισχύει έως τις 31 Δεκεμβρίου 2012».
            
         Άρθρο 2
   Η παρούσα απόφαση αρχίζει να ισχύει στις 30 Αυγούστου 2010.
   
      Βρυξέλλες, 17 Αυγούστου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 253 της 28.9.2007, σ. 40.